হায়দার হোসেন
হায়দার হোসেন বাংলাদেশের একজন জনপ্রিয় কণ্ঠশিল্পী, গীতিকার, সুরকার, গিটারবাদক এবং কী-বোর্ড বাদক।
শুরুর দিকে হায়দার হোসেন ছিলেম এয়ারফোর্স প্লেন মিস্ত্রী।
বর্তমান সংগীতকেই পেশা হিসেবে নিয়েছন।ব্যতিক্রমী গানই শিল্পী হায়দার হোসেনকে
করে তুলেছে সুপরিচিত। তার বেশির ভাগ গানই
বাণী ও বক্তব্য প্রধান। গানে গানে তিনি তুলে
ধরেন আমাদের জীবনের নিত্যনৈমিত্তিক ঘটনা।
Haider
ব্যতিক্রমী গানই শিল্পী হায়দার হোসেনকে
করে তুলেছে সুপরিচিত। তার বেশির ভাগ গানই
বাণী ও বক্তব্য প্রধান। গানে গানে তিনি তুলে
ধরেন আমাদের জীবনের নিত্যনৈমিত্তিক ঘটনা।
হায়দার হোসেনের জনপ্রিয় গান গণতন্ত্র, ত্রিশ
বছর, সরকারী অফিসার ,বুদ্ধিজীবি প্রভৃতি গান
যতো না শ্রুতিমধুর তার চেয়ে বেশি
হৃদয়স্পর্শী গানগুলোর বলিষ্ঠ কথা।
নন্দিত শিল্পী হায়দার হোসেনের সঙ্গে
সম্প্রতি কথা হয় বাংলানিউজের। তার সঙ্গে একান্ত
আলাপচারিতার চুম্বক অংশ পাঠকদের জন্য।
বাংলানিউজ : আগামীতে আপনার কাছ থেকে
নতুন কোন গান পেতে যাচ্ছি?
হায়দার হোসেন : আমাদের সমাজ ব্যবস্থার
বর্তমান প্রেক্ষাপট নিয়ে একটি গান তৈরি করছি।
গানটির কথা হলো ‘কতকাল শুনতে হবে অসহায়
আর্তনাদ,কতকাল দেখতে হবে অকাল মৃত্যুর
অভিশাপ’। গানটার কাজ প্রায় শেষ করে এনেছি।
খুব শিগগিরি হয়তো শ্রোতারা শুনতে পাবেন।
বাংলানিউজ : সঙ্গীতে ঝোঁকলেন কীভাবে ?
হায়দার হোসেন : সঙ্গীতে আমার
কোনো প্রাতিষ্ঠানিক শিক্ষা নাই। পারিবারিকভাবেই
সঙ্গীত চর্চা ছিল। আমাদের পরিবারের সবাই
সঙ্গীতের প্রতি অনুরক্ত ছিলেন এবং
অনুশীলনও করতেন। তবে বাইরে এর চর্চা
করা পরিবার থেকে একেবারেই নিষিদ্ধ ছিল।
আমার বাবা সৈয়দ মোঃ আশিক হোসেন খুব ভাল
সেতার বাজাতেন। বলতে পারেন আমি আমার
পরিবারের একমাত্র ব্যক্তি যিনি পারিবারিক প্রথা
ভেঙ্গে নিজেকে মিউজিশিয়ান হিসাবে
প্রতিষ্ঠিত করেছি।
বাংলানিউজ : আপনি গিটার আর অন্যান্য বাদ্যযন্ত্রে
বেশ পারদর্শী। প্রথম কোন বাদ্যযন্ত্র হাতে
তুলে নেন?
হায়দার হোসেন : মনেপড়ে রাবার ব্যান্ড
কাঠিতে গেঁথে গিটারের মত একঠি যন্ত্র তৈরি
করেছিলাম। সেটাকে বাজাতাম। ছিঁড়ে গেলে
আরেকটি বানাতাম। একটু বড় হয়ে অনেকগুলো
চায়ের কাপ একসাথে করে সেগুলোতে টুংটাং
সুর তুলতাম। যখন ক্লাস সিক্সে পড়ি তখন নেশা
ধরল বাঁশির। বাঁশিই তখন আমার ধ্যান জ্ঞান। ঠিক এর
পরপরই ক্লাস সেভেনে পড়ার সময় সস্তা
দামের একটি গিটার কিনে ফেললাম। সেই
থেকে শুরু এখনো গিটারের সাথে আছি।
বাংলানিউজ :
ব্যক্তিজীবনে
নিজের পেশা এবং
মিউজিকের নেশা
কিভাবে সমন্বয়
করেন?
হায়দার হোসেন :
আমি ছিলাম প্লেনের
মিস্ত্রি।
এয়ারফোর্সে ইঞ্জিনিয়র হিসেবে
কর্মজীবন শুরু করি। এখন সেই পেশা ছেড়ে
দিয়ে ব্যবসা করি। মানুষের জীবনে যথেষ্ট
সময় থাকে। সময়কে ঠিকঠাক ব্যবহার করতে
জানলে সবই একসাথে করা সম্ভব। দিনের ২৪
ঘন্টার কথা যদি চিন্তা করেন তাহলেই বোঝা
যাবে। আপনি ভোরে ঘুম থেকে জাগলে
সারাদিন আপনার হাতে প্রচুর সময় থাকবে, আর
দেরি করে ঘুম থেকে জাগলে কাজ শেষ না
হতেই দিন শেষ হয়ে যাবে। আমার জীবন
থেকে এখন সবচেয়ে বেশি সময় নিয়ে
নেয় মিউজিক। তারপরও নিজের পেশা ঠিকমতই
চালিয়ে যাচ্ছি।
বাংলানিউজ : জীবনধর্মী গান, দেশপ্রেমের
গান গাইতে কেন উদ্বুদ্ধ হলেন?
হায়দার হোসেন : আমি গানের সাথে যখন
থেকে পথ চলতে শুরু করি, সেসময়
থেকেই নিজের গানকে গতানুগতিকধারা থেকে
আলাদাভাবে উপস্থাপন করছি। সমাজের বিভিন্ন
রকম ঘাটতি আমার চোখে পড়ে যায়। মানুষের
অসহায়ত্ব বিবেককে নাড়া দেয়। মানুষের জন্য
কিছু করার সামর্থ্য আমার নেই, মানুষকে দিতে পারি
শুধু গান! জীবনের প্রতি মানুষের ভালবাসা
থেকেই আসলে এ ধরনের বক্তব্যধর্মী
গান গাই।
বাংলানিউজ : আপনার প্রতিটা গানই কোন না কোন
প্রেক্ষাপট ভিত্তিক। আপনার যে কোন একটা
গানের মজার প্রেক্ষাপট জানতে চাই।
হায়দার হোসেন : আমার একটা গান আছে
মহিলাদের ‘শাড়ি’ নিয়ে। গানটা আমি রূপক অর্থে
গেয়েছি, কিন্তু এর প্রেক্ষাপট ছিল ভিন্ন।
বিয়ের পর বাসর রাতে আমার বউকে বললাম
শাড়িতে তোমাকে অত্যন্ত সুন্দর লাগছে,
কিন্তু এদিক সেদিক দেখা যায় কেন? আমার
এখনো স্পষ্ট মনে আছে সে উত্তর দিল,
আপনার চোখ অত্যন্ত খারাপ, এদিক সেদিক
চোখ যায় কোন কারণে? এই ঘটনাকে
প্রেক্ষাপট করে অনেক পড়ে লিখেছিলাম
‘শাড়ি’ গানটি। শাড়ি ১২ হাত কাপড়ের এমন একটি
পোশাক যেখানে কাপড়ের দরকার নাই
সেখানে বাহুল্য প্যাঁচ দিয়ে কাপড়ের অপচয় করা
হয়েছে আর যেখানে সত্যিই কাপড়ের দরকার
ছিল, কাপড়ের বাহুল্য অপচয়ের কারণে শেষ
পর্যন্ত সেখানকার জন্য খুব কম কাপড়ই অবশিষ্ট
থাকে। এই গান কেউ শুনলে এটিকে শুধু শাড়ি
কেন্দ্রিক ভাবতে পারেন, তবে মূল ঘটনা কিন্তু
আসলে সেটা না। আমাদের দেশের সার্বিক
পরিস্থিতি এখানে প্রকাশ পেয়েছে। যেখানে
যা দরকার সেখানে সেটার সুব্যবস্থাপনা নাই। গানটি
নিয়ে অনেক সমালোচনা হয়েছে।
অনেকে বলেছেন আমি নাকি শাড়ি অশ্লীল
গান তৈরি করেছি! আসলে ‘শাড়ি’ এখানে রূপক অর্থ
প্রকাশ করেছে। গান গাওয়ার আগে এজন্যে
আমি প্রেক্ষাপট বর্ণনা করে নেই ,যাতে গানটির
মূল উদ্দেশ্য সবার বোধগম্য হয়।
বাংলানিউজ : প্রেম নিয়ে আপনাকে গান করতে
দেখা যায় না কেন?
হায়দার হোসেন : প্রেম নিয়ে কেন গান গাই
না, এটা খোলাসা করে বলা একটু মুশকিল। তবে
একেবারেই যে করিনি তা কিন্তু না। হাজার মানুষ
তো এই ধরনের প্রেমের গান করছেই। আমি
না হয় একটু অন্যপথেই গেলাম। নিজের গাওয়া
‘একটু মিনতি রাখ নয়নে নয়ন মোর’ এবং ‘মন কি
যে চায় বল, যারে দেখি লাগে ভাল’ প্রেমের
গান দুটি আমার পছন্দের। তবে খুব একটা
স্বাচ্ছ্বন্দ্য পাই না প্রেমের গান গাইতে। আমার
সবসময় মনে হয়. এই গানগুলো আমার সাথে ঠিক
যায় না। তারপর এখন বয়স হয়ে গেছে। এই
বয়সে হালকা ধরনের প্রেমের গান আমার
মস্তিষ্ক ঠিক সাপোর্ট করে না। মস্তিষ্ক
যেভাবে চাচ্ছে. আমিও সেভাবেই এগুচ্ছি।
বাংলানিউজ : বিষয়টা
এমন নয়তো
ব্যক্তিগত
জীবনে
প্রেমে না
পড়ার অভিজ্ঞতাই
আপনার
ভেতরে এই
স্বাচ্ছন্দ্যহীনতার তৈরি করেছে ?
হায়দার হোসেন : নাহ্ , এটা মনে করিনা। বাস্তব
জীবনে কখনো হাতেকলমে প্রেম করিনি,
এটা ঠিক। বিয়েও করেছি পরিবারের পছন্দে।
কাজহীন মানুষ যাদের হাতে প্রচুর সময় থাকে,
তারাই প্রেম করে বলে আমার মনে হয়। একটা
জিনিস পেয়ে গেলে সেটার কদর থাকে না।
নিজে প্রেম করিনি বলেই কিন্তু এটা নিয়ে
ব্যাপক গবেষনা করার অবকাশ পেয়েছি।
প্রেমের অনুভূতি থাকে মানুষের মনে। আমার
এই অনুভূতির কোন ঘাটতি নেই। সেকারণেই
দেশপ্রেমের গান গাইতে পারি। তবে আগেই
বলেছি আমার এখন যে বয়স এসময় পুতুপুতু
প্রেমের গান একেবারে বেমানান। তাই হয়ত
গাই না।
বাংলানিউজ : আপনার একক অ্যালবাম সম্পর্কে
বলুন ?
হায়দার হোসেন : আমার মোট চারটা একক
অ্যালবাম বাজারে এসেছে। অ্যালবাম গুলো হল
-‘ফাইসা গেছি’ , ‘স্বপ্ন’, ‘না বলা কথা’ এবং ‘প্রত্যাশা’।
অ্যালবাম বের করার উদ্দেশ্যে আমি কখনো
গান করিনি। নিজে মিউজিক করতাম এবং নিজেই
সেটার ডিরেকশন দিতাম। এভাবে গান তৈরি করতে
করতে একসময় যখন বেশ কিছু গান জমে
গেল তখন সেগুলো নিয়ে আমি পরিচিত
অনেকের কাছে যাই অ্যালবাম বের করার
জন্য। কিন্তু কেউ সেভাবে সাড়া দেয়নি। খুব
কষ্ট পেয়েছিলাম তখন। সেসময় কাছের কিছু
প্রিয়জন বলেছিলেন, আমি নিজে কেন এই
গানগুলো গাইছি না! এভাবেই আসলে অনেক গান
গেয়ে ফেলেছি। আপনাদের একটা কথা
জানিয়ে রাখি, আমি কিন্তু শিল্পী না। গান গাওয়া আমার
কাজ না। আমার কন্ঠের গানগুলো দুর থেকে
শুনলে বুঝতে পারবেন, আমি গান না আসলে
আবৃত্তি করছি। তুলনামুলক কাছে থেকে শুনলে
সেটাকে গান বলে মনে হবে। আমি সিঙ্গেল
গান করি নিতান্তই মনের তাগিদে, অ্যালবাম করার
উদ্দেশ্যে না। কোন মিক্সড্ অ্যালবামেও
কখনো গান গাইনি।
বাংলানিউজ : গান নিয়ে আপনার ভবিষ্যতের ভাবনা?
হায়দার হোসেন : সেভাবে কোন ভাবনা
নেই। যতোদিন পারি গানের সঙ্গে থাকতে চাই।
গানের মাধ্যমে মানুষের অধিকারের কথা বলতে
চাই। মানুষের ভেতরকে স্পর্শ করতে চাই।